Anjing penyerang

Anjing penyerang (juga dikenali sebagai anjing peronda atau anjing keselamatan) ialah anjing yang dilatih untuk menyerang orang mengikut perintah, penglihatan, atau melalui provokasi berinferens. Ia digunakan untuk mempertahankan orang, wilayah, atau harta benda. Anjing penyerang telah digunakan sepanjang sejarah dan digunakan kini terutamanya dalam peranan polis dan peranan tentera. Ia juga terlibat dalam sebilangan insiden dan kematian berkaitan dengan anjing.

Sejarah

Awal-awal dalam sejarah tercatat, terdapat rekod tentang anjing yang dilatih untuk tujuan menyerang sasaran. Salah satu kegunaan purba paling banyak tercatat adalah dalam pertempuran antara orang Athena dengan orang Korinthos, yang dalamnya anjing digunakan untuk mengawasi kubu dan, walaupun tidak berjaya menentang serangan musuh, ia dapat memberikan amaran kepada tentera yang sedang tidur tentang serangan itu. Orang Rom Purba pertama kali menggunakan anjing sebagai senjata selepas gerombolan anjing menangguhkan kemenangan mereka dalam Pertempuran Vercellae. Orang Rom bukan hanya melatih anjing untuk menyerang, tetapi juga membiakbakakan anjing penyerang mereka untuk kebuasan. Kesan daripada ini didokumenkan oleh ahli alamiah dan penulis Rom Plinius yang Tua, yang menulis bahawa haiwan tersebut tidak akan berundur, walaupun apabila berhadapan dengan pedang. Anjing penyerang Rom diberi perisai logam yang dilitupi dengan paku tajam, yang direka untuk memaksa musuh keluar daripada formasi.

Napoleon menggunakan anjing untuk deria unggulnya, dengan mengerjakannya dalam peranan yang serupa dengan peranan anjing sentri moden. Penggunaan pertama anjing penyerang di Amerika Syarikat dicadangkan oleh Benjamin Franklin. Di Afrika Selatan di bawah Aparteid, Angkatan Pertahanan Afrika Selatan menggunakan hibrid anjing–serigala sebagai anjing penyerang uji kaji untuk memerangi gerila.

Pelatihan
Pelatihan anjing penyerang ialah variasi bagi pelatihan anjing sentri, hanya, bukannya menarik perhatian kepada penceroboh, ia sebaliknya dilatih untuk mengejar, menahan, dan mencederakan, atau mungkin membunuh, sasaran musuh tertanggap. Anjing penyerang dilatih untuk mentafsir situasi dan bertindak balas sewajarnya. Dalam latihan formal, anjing didedahkan kepada tembakan, lalu lintas, dan gangguan lain untuk meningkatkan keberkesanannya. Pelatihan serangan dikutuk oleh sesetengah pihak sebagai penggalakan keganasan pada anjing; sebuah kajian Amerika tahun 1975 menunjukkan bahawa 10% daripada jumlah anjing yang telah menggigit orang menerima latihan anjing penyerang pada satu ketika. Anjing yang dilatih untuk kegunaan ketenteraan seperti anjing penyerang, yang paling kerap dipanggil anjing peronda, juga dapat dilatih untuk melakukan pengesanan bahan letupan. Kontraktor tentera telah membekali Jabatan Pertahanan dengan hampir sama banyak anjing peronda dan anjing pengesan bahan letupan seperti yang dilatih oleh pemerintah dalam peperangan terkini di Timur Tengah.

Kegunaan
Pelbagai kumpulan tentera moden juga menggunakan anjing penyerang, khususnya untuk tujuan sentri. Anjing ini dilatih untuk mempertahankan pos dan menyerang mana-mana bakal penceroboh. Ada juga laporan bahawa anjing telah digunakan dalam penyeksaan psikologi terhadap tawanan perang.

Anjing penyerang digunakan oleh hampir setiap pasukan polis di dunia untuk menangkap dan menumpaskan sasaran (lihat Anjing polis). Anjing ini dilatih untuk mengenal pasti situasi bilamana manusia berada dalam bahaya dan bergerak balas sewajarnya.

Anjing juga lazimnya digunakan oleh sindiket jenayah; anjing sedemikian kerap dipanggil "anjing geng". Ia kerap digunakan untuk menjaga operasi narkotik haram, menakut-nakutkan orang untuk memudahkan urusan dan mengutip hutang, mempertahankan anggota geng dan kawasan daripada pihak penguatkuasaan undang-undang, dan sebagai anjing penyerang untuk menakut-nakutkan dan menyerang penjenayah saingan. Kini, anjing penyerang atau anjing pengawal dengan latihan peringkat tentera juga mungkin digunakan di luar tentera oleh individu atau keluarga. Anjing elit ini mungkin berharga ratusan ribu dolar Amerika Syarikat.

Lihat juga
 Anjing dalam peperangan
 Anjing pengawal
 Schutzhund
 Serangan anjing

Rujukan

Kategori:Anjing pekerja
Kategori:Anjing dalam peperangan
Kategori:Taktik peperangan geng